open-index/open-wikipedia-markdown huggingface dataset:
Verdenscupen i hurtigløp på skøyter 2012/13 – Verdenscup 1

**Første runde av [[verdenscupen i hurtigløp på skøyter 2012/13]]** blir avholdt i IJsstadion Thialf i  Heerenveen, Nederland 16.–18. november 2012. 

## Tidsskjema
Alle tider er sentraleuropeisk tid (CET). Tidspunktene for gruppe B -distansene er veiledende.

## Sammendrag A-gruppa
### Herrer

### Damer

## Resultater 16. november, 1. dag
### 5000m herrer

### 500m damer (løp 1)

### 3000m damer

## Resultater 17. november, 2. dag
### 500m herrer (løp 1)

### 1000m herrer

### Lagtempo herrer

### 500m damer (løp 2)

### 1500m damer

### Fellesstart damer

## Resultater 18. november, 3. dag
### 500m herrer (løp 2)

### 1500m herrer

### Fellesstart herrer

### 1000m damer

### Lagtempo damer

## Funksjonærer
* ISU verdenscup koordinator: ISUs visepresident Jan Dijkema, Nederland.
* Overdommere var Dan Immerfall, USA og Debora Sighel, Italia (herrer) og Daniel Cabelduc, Sverige og Bert Timmerman, Nederland (damer).
* Startere var Åke Falk, Sverige og Jannie Smegen, Nederland for herrene og John Magne Eliassen, Norge og Roland Steenbeck, Tyskland for damene.
* ISU Teknisk komité, hurtigløpsrepresentant Nick Thometz, USA.
* ISU medisinske rådgivere: Dr. Harm Kuipers, Nederland og Dr. Hannu Koivu, Finland.

## Referanser




## Eksterne lenker
* Menyside fra **N-S-F.no**
*  Resultatmenyside på ISU - det internasjonale skøyteforbundets sider.
* 
* 
*  Resultatmenyside for WC i Heerenveen 16.-18. nov 2012 på **SpeedSkatingResults.com**
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Heerenveen 16.-18. nov 2012 på **www.EffeSport.nl**
*  Resultatmenyside for WC i Heerenveen 16.-18. nov 2012 på **Schaatsen.nl.**
*  Offisiell invitasjon til verdenscupstevnet. (.pdf-fil) fra ISU
*  Statistical Speed Skating Documentation – kompilert av Ronald Kruit og Alex Dumas. Publisert 13. november 2012 på **schaatsen.nl**.
**Bilder**
* De norske løperne i Heerenveen  av fotografen Douwe Bijlsma i skøytesport.
* Bilder fra 16 nov. 2012, 17. nov. 2012 og 18. nov 2012 av fotografen Martin de Jong.
Coscinocera

* se Systematisk inndeling

***Coscinocera*** er en slekt av sommerfugler som hører til familien påfuglspinnere (Saturniidae).

## Utseende
Store til meget store, brune påfuglspinnere. Arten herkulesspinner (*Coscinocera hercules*) er nesten like stor som atlasspinneren (*Attacus atlas*), ofte regnet som verdens største møll, hunner med vingespenn opptil 27 centimeter er kjent. Hunnene er større og mer bredvingete enn hannene. Hos hannen er bakvingen trukket ut til en lang stjert, denne er kortere og bredere hos hunnene. Hannens forvinger er noe sigdformede. Hver vinge har en trekantet, dråpeformet eller øyeaktig, sølvfarget flekk, utenfor denne en hvit tverrstripe.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Slekten er utbredt i det østlige Indonesia (Molukkene, Vest-Papua), Papua Ny-Guinea og det nordlige og østlige Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten ***Coscinocera*** Butler, 1879
**************** *[[Coscinocera anteus]]* Bouvier, 1927
**************** *[[Coscinocera aruensis]]* Naumann & Loefler, 2010
**************** *[[Coscinocera eurystheus]]* Rothschild, 1898
**************** *[[Coscinocera hercules]]* (Miskin, 1876)
**************** *[[Coscinocera jakli]]* Naumann, 2009
**************** *[[Coscinocera niepelti]]* Brechlin, 2004
**************** *[[Coscinocera omphale]]* Butler, 1879
**************** *[[Coscinocera rothschildi]]* Le Moult, 1933

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilde av artene

## Eksterne lenker
* 
* Saturniidae Web - *Coscinocera*. Med bilder av de fleste artene http://www.saturniidae-web.de/Coscinocera.htm
Cai Mingzhao

**Cai Mingzhao** (kinesisk: 蔡名照; født 1955 i Rizhao, Shandong) er visedirektør i propagandaavdelingen til det kinesiske kommunistpartis 17. sentralkomite.

## Historie
Mingzhao var visedirektør for Statsrådets informasjonskontor fra 2001 til 2009.
Han har utdanneelse i kinesisk språk fra 1983 fra Nanjing.
Fra 1998 har han vært visepresident i Xinhua News Agency, og fra 2000 sjefredaktør der.

## Referanser


## Eksterne lenker
* 
*
NOU 2001: 3, Valglovutvalget

**Valglovutvalget** av 1997 ble oppnevnt ved kongelig resolusjon 3. oktober 1997. Utvalget hadde følgende sammensetning:

*Fylkesmann Sigbjørn Johnsen, Ringsaker, leder
*Avdelingsdirektør (senere ekspedisjonssjef) Gunnar Andrésen, Nittedal
*Kemner Egil Bjørgum, Kristiansand
*Sekretariatsleder (senere generalsekretær) Karen Espelund, Trondheim
*Partileder Harald B. Haram, Haramsøy
*Programmedarbeider Geir Helljesen, Oslo
*Advokat Harald Hove, Bergen
*Sekretariatsleder (senere partisekretær) Martin Kolberg, Lier
*Førsteamanuensis Helge O. Larsen, Tromsø
*Partisekretær Turid Leirvoll, Oslo
*Tidl. stortingsrepresentant Eva Lian, Hof
*Tidl. stortingsrepresentant Solveig Sollie, Skien
*Universitetslektor Ingeborg Wilberg, Asker
*Tidl. stortingsrepresentant Ingrid I. Willoch, Fredrikstad
*Politisk hovedrådgiver Inger Marie Ytterhorn, Oslo
*Forskningsleder Bernt Aardal, Bærum

I tillegg ble student Anders Lamark Tysse, Oslo, oppnevnt som medlem av utvalget høsten 1997.

Eva Lian ble erstattet av lærer Bjørg Hope Galtung, Jondal, høsten 1997.

Solveig Sollie ble erstattet av generalsekretær Inger Helene Venås, Oslo, høsten 1998.

Bjørg Hope Galtung ble erstattet av lærer Kari Aakerholt, Hof, høsten 1999.

Alle partiene som var representert på Stortinget i perioden 1997 - 2001 hadde ett medlem hver i utvalget.

Prosjektlederne Dag Arne Christensen og Steinar Dalbakk, Kommunal- og regionaldepartementet, var sekretærer for utvalget.

Arbeidet resulterte i valgloven.

## Eksterne lenker
* 
*
Tzatziki

**Tzatziki** (gresk: τζατζίκι, tyrkisk: *cacık*) er en variant av tyrkisk cacık og er mye utbredt i østlige deler av Middelhavet, spesielt i Tyrkia og Hellas.

Tzatziki består i likhet med cacık av fintskåret eller revet agurk blandet opp i yoghurt, samt knust eller finhakket hvitløk, olivenolje og salt, eventuelt også litt dill, spesielt i de tyrkiske variantene. Konsistensen er ikke like vandig som cacık, men mer fast som lettrømme. Tzatziki er mye brukt ved siden av blant annet kjøttprodukter, salater, som dressing og som dipp til chips.

## Etymologi
Ordet *tzatziki* stammer fra det tyrkiske ordet *cacık*, som igjen antagelig er lånt fra armenske *cacıg*.

## Referanser
Kardia

**Kardia** (gresk: Kαρδία) var den fremst oldtidsbyen i historiske Trakia på halvøya Thrakike Khersonesos (dagens Gallipoli i Tyrkia). Den lå ved enden av bukta Melas (dagens Sarosbukta). 

Kardia var opprinnelig en koloni av greske bosettere fra Miletos og Klazomenai, men senere, i tiden under tyrannen Miltiades den yngre (slutten av 500-tallet f.Kr.), mottok stedet også kolonister fra Athen, noe som ble bevist av Miltiades' tyranni (515–493 f.Kr.). Det gjorde ikke Kardia nødvendigvis pro-Athen: da Athen i 357 f.Kr. tok kontroll over halvøya Khersonesos, var Kardia, da under styret til en trakisk fyrste, den eneste av halvøyas byer som holdt seg nøytral, men det avgjørende året var 352 f.Kr. da byen inngikk en vennskapsavtale med kong Filip II av Makedonia. En stor krise brøt ut da Diopeithes, en athensk hærfører og leiesoldat, i 343 f.Kr. brakte bosettere fra Attika til byen. Da Kardia ikke var villige til å ta imot dem, sendte Filip øyeblikkelig hjelp til byen. Kongen foreslo å avgjøre striden mellom de to byene ved voldgiftsdom, men Athen avslo.

Da Karrdia ble ødelagt av byen Lysimakeia en gang rundt 309 f.Kr. og selv om den senere ble bygd opp igjen, kom den aldri tilbake til sin tidligere grader av framgang da Lysimakeia, som lå i dens nærheten og befolket med innbyggere fra Kardia, ble den fremste byen i området. Kardia var fødestedet for Aleksander den stores sekretær Eumenes og historikeren Hieronymos.

## Referanser


## Litteratur
* Curtius, Ernst (1874): ''The history of Greece'', oversatt av Adolphus William Ward, New York, 
* Smith, William (red) (1854): ''Dictionary of Greek and Roman Geography'', "Cardia", London
Spisshalepetrell

**Spisshalepetrell** (*Bulweria bulwerii*) er en fugl i delgruppen egentlige stormfugler innen gruppen stormfugler. Fugelen hekker i fuglekolonier på øyer i Atlanterhavet, Indiahavet og Stillehavet fra Azorene til Kapp Verde, Johnston Atoll og nordvestre Hawaii. Spisshalpetrell er en grasiøs egentlig stormfugl som måler 25–29&nbsp;cm, har et vingespenn på 67–73&nbsp;cm og som har veldig lange og smale vinger og lang avsmalnende hale. Den har en gråbrun fjærdrakt som virker nesten helt mørk utenom de lysere diagonale feltene på vingene. Den plasserer reiret sitt nær havet på steingrunn eller klippehuler og besøker bare koloniene nattestid. Spisshalpetrellen legger bare et kull med et egg per hekkesesong og det ruges i omtrent 44 dager. IUCN kategoriserer arten som livskraftig.


 Bulweria bulwerii Hawaii 2.jpg 
 Starr 080613-8856 Eleusine indica.jpg 
 Starr 990531-0959 Bulweria bulwerii.jpg 
 Bulweria bulwerii MHNT ZOO 2010 11 42 - Porto Santo - Madeira - Naurois.jpg 


## Referanser


## Eksterne lenker
*
Sigurd Danifer

**Sigurd Danifer** (født Sigurd Gundersen 4. juli 1894 i Mandal, død 5. februar 1958 i Oslo) var en norsk maler. Studerte på Statens kunstakademi under Christian Krohg 1919-1920, Pola Gauguins private malerskole 1920-1921 og hos André Lhote i Paris 1922-1923. Aktiv utstiller. Deltok på utstillingen *9 unge malere* i Kunstnerforbundet 1928, sammen med Leon Aurdal, Ridley Borchgrevink, Bernt Clüver, Henrik Finne, Per Lund,  Rolf Rude, Otto Sverdrup (maler) og Trygve Torkildsen.

## Referanser


## Litteratur
* Rude, Rolf. «Sigurd Danifer», i *[[Kunst og kultur]]*, 1954
* Thorud, Svein. «Danifer, Sigurd», i *[[Norsk biografisk leksikon]]*, http://nbl.snl.no/Sigurd_Danifer
Kent Ekeroth

**Kent Alexander Ekeroth** (født 1981) er en svensk politiker (SD). Han var innvalgt i Sveriges riksdag fra Skåne läns nordre og østre valgkrets fra 2010 til 2018.

Kent Ekeroth vokste opp i Halmstad og Lund. Morsslekten er jødisk og flyktet fra den daværende østblokken. Han er ikke-religiøs. Han gikk katedralskolen i Lund, hvorpå han utdannet seg til siviløkonom ved Lunds universitet. Han har arbeidet som praktikant ved Sveriges ambassade i Tel Aviv og i finansbransjen.

Han meldte seg inn i Sverigedemokraterna i 2006, og fikk ansvaret for partiets internasjonale kontakter, som internasjonal sekretær fra 2007 til 2017. Han har blant annet profilert seg som en sterk motstander av islam. Tvillingbroren Ted Ekeroth har sittet i Lunds kommunfullmäktige (kommunestyre) for Sverigedemokraterna.

Etter tiden i Riksdagen har Ekeroth vært registert bosatt og forretningsdrivende i Budapest.

I 2007 medvirket han under en antiislamsk (kontrajihadistisk) konferanse i Brussel. Blant innlederne var Gerard Batten fra UKIP, den amerikanske konspirasjonsteoretikeren Robert Spencer, Bat Yeor, Lars Hedegaard fra det danske Trykkefrihetsselskapet og italienske Adriana Bolchini Gaigher.

## Referanser


## Eksterne lenker
* 
* 
*
Anders Kylland

**Anders Strand Kylland** (født 13. desember 1967) er en lokalpolitiker fra Fremskrittspartiet, og varaordfører i Arendal fra 2011.

Kylland har fagbrev som kokk 1987, og erfaring innen restaurant og hotell fra 1985 til 2001, hvor han blant annet arbeidet i Longyearbyen på Svalbard fra 1989 til 1993. I perioden 1996 til 2000 drev han og eide egen kafé og cateringbedrift. Fra 2000 har han vært lærer ved Strømsbu videregående skole (nå Sam Eyde videregående skole) innen restaurant- og matfag.

## Politiske verv
* Varamedlem Arendal bystyre 1999 – 2003
* Medlem av Arendal bystyre 2003 –
* Medlem av komite for oppvekst 2003 –
* Medlem av formannskapet
* Styremedlem Arendal Kommunale Pensjonskasse
* Styremedlem Arendal Eiendom KF 2010 - 2011
* Varamedlem og medlem av driftsstyret 2003 – 2007
* Varamedlem til formannskap og planutvalg 2007 – 2011
* Medlem kommuneplanutvalget i to perioder
* Styremedlem, studieleder og sekretær i Arendal FrP i perioden 2000 - 2008
* Styremedlem i Aust Agder FrP 2004 – 2008, fylkesleder fra 2008
* Medlem av landsstyret i FrP fra februar 2008
* Varaordfører i Arendal kommune fra 2011

## Eksterne lenker
* Anders Kylland hos arendal.kommune.no
Archaeoattacus

* se Systematisk inndeling

***Archaeoattacus*** er en gruppe slekt av sommerfugler som hører til familien påfuglspinnere (Saturniidae).

## Utseende
Svært store (vingespenn 150-200 millimeter), brune påfuglspinneren med sigdformede vinger, svært like på artene i slekten *[[Attacus]]*. Hver vinge har et trekantet, gjennomsiktig "vindu".

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Slekten finnes i Himalaya, i Malaysia og Indonesia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *Archaeoattacus* Watson, 1914
**************** *[[Archaeoattacus edwardsii]]* (White, 1859)
**************** *[[Archaeoattacus malayanus]]* Kurosawa & Kishida, 1984
**************** *[[Archaeoattacus staudingeri]]* (Rothschild, 1895)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Archaeoattcus*. Med bilder av de fleste artene http://www.saturniidae-web.de/Archaeoattacus.htm
Liu Xiaojiang

**Liu Xiaojiang** (; født 1949 i Ji'an i provinsen Jiangxi i Kina) er en kinesisk offiser og kommunistisk politiker. Han er politisk kommissar for Folkets frigjøringshærs marine.

Han er sønn av Liu Xiyuan (刘西元), en av Folkerepublikken Kinas første generalløyrnanter, utnevnt i 1955. Han er dessuten svigersønn av Hu Yaobang, tidligere generalsekretær for det kinesiske kommunistiske parti. 

Liu Xiaojiang ble utnevnt til generalløytnant i marinen i 2002. 

## Referanser


## Eksterne lenker
*
Zhang Ruimin

**Zhang Ruimin** (; født 5. januar 1949 i fylket Laizhou i provinsen Shandong i Kina) er en kinesisk forretningsmann og kommunistisk politiker. Han er administrerende direktør for Haier, som under hans ledelse ble verdens fjerde største produsent av hvitevarer.

## Referanser


## Eksterne lenker
*
Xiao Gang (politiker)

**Xiao Gang** (; født i 1958 i Ji'an i provinsen Jiangxi i Folkerepublikken Kina) er en kinesisk forretningsmann og kommunistisk politiker. Han er styreformann for Bank of China og Bank of China (Hong Kong). Tidligere var han viseguvernør for Kinas folkebank, den kinesiske sentralbank.

## Referanser


## Eksterne lenker
*
Xiao Gang

**Xiao Gang** er navnet til flere personer:

* Xiao Gang (dikter) (蕭綱, 503&ndash;551) keiser Jianwen av Liangs personlige navn
* Xiao Gang (politiker) (肖钢, født 1958)
Palacio de las Garzas

**Palacio de las Garzas** («Hegrepalasset») det offisielle kontoret og boligen til Panamas president. Det befinner seg i Casco Viejo, og har fått navnet sitt på grunn av hegrene som går fritt på plassen foran inngangen.

Palasset ble oppført i 1673, og har gjennomgått ei rekke forandringer fram til i dag. Det ble opprinnelig brukt som bolig for spanske guvernøren, kongelig vineri, lagerbygning, tollkontor og som nasjonalbankens hovedkvarter. 19. januar 1885 ble det gjort om til presidentbolig. Hegrene ble brakt dit i 1922 av daværende president Belisario Porras, etter et forslag fra vennen og dikteren Ricardo Miró. Bygningas viktigste rom er Salón Amarillo («Den gule salen»), hvor de fleste formelle tilstelningene blir holdt.

## Referanser


## Eksterne lenker
* 
* Palacio de las Garzas hos Gobierno Nacional de la República de Panamá
Ivar Vikingsson

**Ivar Vikingsson** (ca. 1420–1490) var en norsk geistlig og statsmann, som var prost ved Mariakirken i Oslo og Norges rikes kansler fra midten av 1400-tallet til 1485, samt medlem av riksrådet. Han var en av de fremste norske rådgiverne for Christian I og kansler i nesten hele hans regjeringstid.

I norsk språkhistorie er han husket som den siste skansen for norsk administrasjonsmål på en tid der kongens kanselli i København ikke lenger brukte norsk. Han var den siste som brukte det gamle norske formelverket i de formelle brev han utstedte og i tråd med gammel norsk forvaltningsskikk daterte han brevene etter kongens styringsår.

Som prost hadde han Husaby prebende ved Mariakirken.

## Referanser
AMD FX

**AMD FX** er en familie med mikroprosessorer fra Advanced Micro Devices (AMD), som ble lansert 12. oktober 2011. Prosessorene er basert på 64-bit x86-arkitekturen AMD Bulldozer, som er en videreutvikling av AMD64. De er flerkjerneprosessorer med 4, 6 og 8 kjerner, er tilpasset Socket AM3+, og finnes i klokkefrekvenser fra 3,1 GHz til 5.0 GHz.

Det finnes to generasjoner av AMD FX. Den første har kodenavnet «Zambesi». Den andre ble lansert 23. oktober 2012 under kodenavnet «Vishera». Den kjennetegnes av lavere strømforbruk og en ytelsesforbedring på 15% ved samme klokkefrekvens.

AMD FX er beregnet for stasjonære datamaskiner. En høyytelsesversjon beregnet for tjenere ble lansert 7. september 2011. Den leveres med 8, 12 og 16 kjerner, og er tilpasset Socket G34. Den er i prinsippet bygd opp rundt den samme arkitekturen som AMD FX, men selges under merkenavnet AMD Opteron.

## Referanser
Paulo Jorge Gomes Bento

**Paulo Jorge Gomes Bento** (født 20. juni 1969) er en portugisisk fotballtrener og tidligere fotballspiller.

Bento spilte i sin aktive karriere for blant andre Vitória SC, SL Benfica, Sporting Lisboa og Real Oviedo. Han var også med i den portugisiske troppen til både EM i fotball 2000 og VM i fotball 2002. Som trener ledet han  til kvartfinale under EM i fotball 2012, hvor de røk ut i straffesparkkonkurranse mot .

## Referanser


## Eksterne lenker
* 
* Manager-profil på UEFAs offisielle hjemmeside
* Profil på www.footballzz.co.uk
* Profil på www.ForaDeJogo.net
* Profil på www.BDFutbol.com
* Profil på www.national-football-teams.com
Bulweria

* Spisshalepetrell, *B. bulwerii*
* Araberpetrell,  *B. fallax*
* Bulweria bifax, utdødd

***Bulweria*** er en slekt av sjøfugler i stormfuglfamilien Procellariidae. Slekten har fått navn etter den engelske naturhistorikeren James Bulwer. Slekten har bare to nålevende arter: spisshalepetrell og araberpetrell. En tredje art, *Bulweria bifax*, døde ut tidlig på 1500-tallet; den er kjent fra skjelettrester.

*Bulweria*-petrellene har lenge vært vurdert som nært relatert til *[[Pterodroma]]* eller  «egentlige petreller», men nyere studier med DNA-analyser har vist at *Bulweria* i stedet er nærmest i slekt med lirer i slekten *[[Puffinus]]* og spesielt til *[[Procellaria]]*-petreller.

## Referanser


## Eksterne lenker
*
Rewind (1971–1984)

***Rewind (1971-1984)*** er det femte offisielle samlealbumet fra The Rolling Stones, og det ble utgitt i juli 1984.

En VHS kalt *[[Video Rewind]]*, der Mick Jagger viser videoklipp med sanger fra albumet, ble utgitt 14. november 1984. 

Dette albumet er ikke lenger tilgjengelig for salg. *[[Jump Back (The Best of The Rolling Stones '71–'93)|Jump Back]]* fra 1993 dekker samme periode, men med flere av sangene forkortet.
 
## Sporlister
Alle sanger er skrevet av Mick Jagger og Keith Richards

### Britisk utgave
#«Brown Sugar» – 3:49
#«Undercover of the Night» – 4:32
#«Start Me Up» – 3:31
#«Tumbling Dice» – 3:37
#«It's Only Rock 'n Roll (But I Like It)» – 5:07
#«She's So Cold» – 4:11
#«Hang Fire» – 2:21
#«Miss You» – 4:48
#«Beast of Burden» – 4:27
#«Fool to Cry» – 5:06
#«Waiting on a Friend» – 4:34
#«Angie» – 4:31
#«Respectable» – 3:07

* Spor 7 var bonusspor på CD-utgaven som ble utgitt i 1986

### Amerikansk utgave
#«Miss You» – 4:48
#«Brown Sugar» – 3:49
#«Undercover of the Night» – 4:31
#«Start Me Up» – 3:31
#«Tumbling Dice» – 3:37
#«Hang Fire» – 2:21
#«It's Only Rock'n Roll (But I Like It)» – 5:07
#«Emotional Rescue» – 5:40
#«Beast of Burden» – 4:27
#«Fool to Cry» – 5:05
#«Waiting on a Friend» – 4:34
#«Angie» – 4:31
#«Doo Doo Doo Doo Doo (Heartbreaker)» – 3:27

* Sporene 7 og 13 var bonusspor på CD-utgaven som ble utgitt i 1986

## Besetning
;The Rolling Stones
*Mick Jagger - sang, gitar 
*Keith Richards - akustisk og elektrisk gitar, kor
*Mick Taylor - akustisk og elektrisk gitar
*Ronnie Wood – akustisk og elektrisk gitar,  kor
*Charlie Watts - slagverk
*Bill Wyman - bass 

;Øvrige medvirkende
*Nicky Hopkins – piano
...

## Referanser


## Eksterne lenker
*
Eupackardia calleta

***Eupackardia calleta*** er en sommerfugl som hører til familien påfuglspinnere (Saturniidae). Den er den eneste arten i sin slekt.

## Utseende
En nokså stor (vingespenn 80-110 millimeter), mørk påfuglspinner. Kroppen og vingene er svartgrå. Den har røde tverrbånd foran på thorax ("krage") og ved scutellum. Vingene er knapt sigdformede, alle har en liten, lys trekant og et hvitt tverrbånd utenfor dette. Ved roten av forvingen er det et V-formet, hvitt bånd. I spissen av forvingen er det en liten øyeflekk på rosa bakgrunn, langs ytterkanten av forvingen er serie av mindre flekker.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten er utbredt i Guatemala, Mexico og det sørvestlige USA.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Eupackardia]]* 
**************** *Eupackardia calleta* (Westwood, 1853)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Eupackardia*. Med bilder av de fleste artene http://www.saturniidae-web.de/Eupackardia.htm
Leif Eriksen (1940–2024)

**Leif Eriksen** (1940–2024) var en norsk fotballspiller og -trener for Vålerengens Idrettsforening (VIF).

Han debuterte for VIF i 1957 og ble toppscorer i 1. divisjon fotball for herrer 1963 med 16 av klubbens 44 mål. Han var med å vinne 1. divisjon fotball for herrer 1965. Han spilte i 1969 for Eidsvold Turn og var lagets trener i 1970, da de rykket opp fra 3. til 2. divisjon. Eriksen fikk fire landskamper for  i perioden 1964 til 1968. Han scoret også ett mål i en vennskapskamp mot  den 13. mai 1964 (1–4).

## Trenerkarriere
Fra 1971 trente han VIF fra 3. til 2. divisjon, i 1973 ledet han Ski- og Ballklubben Skiold i Drammen sammen med Åge Sørensen, før det ble to år som trener for Jevnaker Idrettsforening 1974 og 1975. Deretter fulgte tre år som trener for Skeid Fotball sammen med Per Anders Sjøvold, laget rykket opp til 1. divisjon fotball for herrer 1978 og fikk en fjerdeplass.

I 1979 holdt han på å bli trener for Lyn Fotball og U-landslaget, men gikk heller til VIF og ledet VIF til seier i Norgesmesterskapet i fotball for herrer 1980 og i 1. divisjon fotball for herrer 1981. I 1989 var han en klubbens daglige leder (manager) en kort periode, etterfulgt av Per Anders Sjøvold.

Hans sønn Bengt Eriksen (født 1965) ble også fotballspiller for VIF og debuterte på A-laget i semifinalen av Norgesmesterskapet i fotball for herrer 1983.

## Referanser


## Eksterne lenker
* 
* Spillerprofil hos Worldfootball.net
Xu Shousheng

**Xu Shousheng** (; 1953–2020) var en kinesisk kommunistisk politiker. Xu var guvernør for provinsen Gansu fra 2007 til 2010, da han overtok som guvernør for Hunan.

## Referanser


## Eksterne lenker
*
Oksevåg

**Oksevåg** er et fraflyttet fiskevær i Lebesby kommune som ligger innerst i Oksfjorden i Finnmark. På 1800-tallet var det en hvalfangststasjon der.

I 1903 ble hvalfangststasjonen beskyttet av et norsk selskap for å hindre ødeleggelse på grunn av Mehamn-opprøret.

Under andre verdenskrig var det en kort stund en sovjetisk radiostasjon i Oksevåg, men russerne ble angitt av en lokal laksefisker i frykt for dødsstraff ved og tie. Som tidligere ble brukt under opprullingen av radiostasjonene i Øst-Finnmark. «Heldigvis» ble russerne drept etter en kort kamp, slik at det ikke var risiko for at de nevnte kontakt med lokalbefolkning, som ville bety horrible straffer som i f.eks. Kiberg

Som resten av Finnmark ble Oksevåg brent av tyskerne og de ca. 100 innbyggere ble tvangsevakuert. Etter krigen ble det bestemt av Oksevåg ikke skulle bygges opp igjen.

## Referanser
Tormod Bjørnetun Haugen

**Tormod Bjørnetun Haugen** (født 28. oktober 1988) er en norsk skøyteløper og rulleskøyteløper som deltar i nasjonale og internasjonale konkurranser i hurtigløp på skøyter og representerer Norge og Sandefjord Skøiteklub.

## Personlige rekorder i hurtigløp på skøyter
Oppdatert 16. mars 2015.

## Personlig
Haugen er en fetter av søskenparet Sofie Karoline og August Teodor Haugen, begge aktive i Sandefjord Skøyteklubb. Han tok sin første nasjonale seniormesterskapsmedalje i Enkeltdistanse-NM 2013, samtidig med kusine Sofie.

## Referanser




## Eksterne lenker
* 
*  Tormod Bjørnetun Haugen på Jakub Majerski's Speedskating database (Adelskalender distanser og sammenlagt)
*  Tormod Bjørnetun Haugen på SpeedskatingResults.com (personlige rekorder og resultater)
* 
* 
*  Tormod Bjørnetun Haugen på Effesport.nl (noen resultater)
;Bilder
*  Bilder av Tormod Bjørnetun Haugen på SpeedSkatingPhotos.info/DesgPhoto.com
Around and Around (album)

***Around and Around*** er det første samlealbumet fra The Rolling Stones. Det ble utgitt i november 1964 i Vest-Tyskland. Det består kun av sanger innpilt det første året Stones hadde platekontrakt, og overlapper ikke med noen britiske/europeiske studioalbum.

Åtte av de tolv sporene hadde nylig vært utgitt på EP-ene *[[The Rolling Stones (EP)|The Rolling Stones]]* og *[[Five by Five]]* i Storbritannia, pluss tre singler og en B-side. Syv av de  tolv sporene var utgitt på det amerikanske albumet *[[12 X 5]]* et par uker tidligere.

«It's All Over Now» og  «Not Fade Away» ble nøyaktig to år senere utgitt på britiske  *[[Big Hits (High Tide and Green Grass)|Big Hits]]*, og «You Better Move On» på *[[Through The Past, Darkly (Big Hits Vol. 2)|Through The Past, Darkly]]* i 1969.

Det unike ved denne samlingen var den lange versjonen av «2120 South Michigan Avenue» som var utilgjengelig andre steder frem til 2002, da den ble tilgjengelig på *[[12 X 5]]*. Nå er den bare unik, fordi den er i mono.

*Around and Around* nådde 4.-plass på den tyske albumlisten i 1964

## Sporliste
Alle sanger er skrevet av Mick Jagger og Keith Richards, med mindre noe annet er oppgitt.
;Side én
#«Around and Around» (Chuck Berry) – 3:03
#«Good Times, Bad Times» – 2:30
#«It's All Over Now» (Bobby Womack/Shirley Jean Womack) – 3:26
#«Empty Heart» (Nanker Phelge) – 2:37
#«Confessin' the Blues» (Jay McShann/Walter Brown) – 2:47
#«Not Fade Away» (Charles Hardin/Norman Petty) – 1:47
;Side to
#«Bye Bye Johnny» (Chuck Berry) – 2:09
#«You Better Move On» (Arthur Alexander) – 2:39
#«I Wanna Be Your Man» (John Lennon/Paul McCartney) – 1:44
#«2120 South Michigan Avenue» (Nanker Phelge) – 3:38
#«If You Need Me» (Robert Bateman/Wilson Pickett) – 2:04
#«Poison Ivy» (Jerry Leiber/Mike Stoller) – 2:06

## Personell
;The Rolling Stones
*Mick Jagger – sang, munnspill, perkusjon, maraccas
*Keith Richards - gitar, akustisk gitar, sang
*Brian Jones - rytmegitar, akustisk gitar, munnspill, tamburin, kor
*Charlie Watts - trommer, tamburin
*Bill Wyman - bass, sang, kor

;Øvrige medvirkende
*Ian Stewart - piano, orgel

## Referanser
Hans Peter Holm

**Hans Peter Holm** (født 17. juni 1772 Søholm på Sjælland, død 26. oktober 1812 i Langesundsfjorden) var en danskfødt marineoffiser, som kjempet i Norge under krigen i 1812.

## Biografi
Han var sønn av skipsfører i Asiatisk Kompagni Peder Holm (1725–86) og Christence Morslet (1744–1819). Allerede som ung gutt, reiste han med faren til Ostindia. Han ble sekondløytnant i Marinen i 1789, avanserte 1797 til premierløytnant, 1805 kapteinløytnant og 1811 til kaptein. 

I årene 1801–03 var han på flere rejser til Vestindia, og i 1804 overtok han stillingen som havnemester i Christiansted og overlos på St. Croix. Her giftet han seg i 1807 med Marie Heegaard (1791–1860), datter av plantasjeeier Jacob Heegaard (1761–1804) og Dorcas Lillie Rogers (1766–1806). Han fikk med henne sønnen Peter Christian Holm (1807–1864). Da britene ved krigsutbruddet samme år besatte St. Croix, fortsatte Holm å fungere i sine embeter, til han våren 1809 reiste til Frankrike med en amerikansk brigg. 

## I norsk tjeneste
Våren 1811 ble Holm kaptein og sjef for orlogsbriggen «Laaland» og samtlige orlogsbrigger stasjonert i Norge. Det lyktes ham den 2. september 1811 å erobre den engelske brigg «the Manly» utenfor Arendal. For denne og tidligere dåder, ble han i 1812 belønnet med sjefskommandoen over den norske sjømaktens største skip, fregatten «Najaden». Britene var dog ute etter det nybygde skipet, og under slaget ved Lyngør den 6. juli 1812 ble «Najaden» ødelagt av det engelske linjeskip «Dicator». Nesten halvdelen av besetningen omkom, men Holm klarte å gjenerobre briggene «Kiel» og «Laaland» fra britene. 

Høsten 1812, på en inspeksjonsreise langs den norske kyst, forliste han i en jolle under en storm i Langesundsfjorden i Bamble. Han ble begravet ved Langesund kirke og en jernsøyle reistes der til minne om ham.

## Referanser
Tunneltelt

**Tunneltelt** er en type telt som er konstruert ved at stenger av aluminium eller glassfiber tres gjennom kanaler i ytterteltet, og holder teltet oppe i en tunnelform. Fordelene med tunneltelt er mye innvendig plass, det er raskt å sette opp og har lav vekt. De tåler mye vind og vær, særlig når de settes opp med kortsiden mot vinden.

En ulempe kan være at de trenger plugger for å stå, og er litt mer utsatt for å miste formen dersom de blir stående lenge uten tilsyn. En vil nok oftere erfare støy fra blafrende teltduk i sterk vind med tunneltelt enn med noen selvstående typer. Likevel er tunneltelt ofte foretrukket av polarekspedisjoner. Telt for vinterbruk har ofte «storm-matter» påsydd rundt kantene for å hindre at snø blåser inn, men ikke alle syns det trenges. De gjør at kravet til god ventilasjon blir enda viktigere. Ved telting i snø er det anbefalt å grave en liten grop i forteltet, det gjør plassen innvendig mye bedre.

## Litteratur
* McManners, Hugh:  «Valg av telt», i *Overleve under alle himmelstrøk*, Oslo: Teknologisk forlag, 1995, s. 42–43
* Monsen, Lars:  ''Villmarksboka. En håndbok i friluftsliv'', Oslo: Gyldendal fakta, 1998, s. 68–69
*Ryvarden, Leif:  «Turteltet», *Den norske fjellboka*, Oslo: Boksenteret, 1995, s. 114–118

## Eksterne lenker
* Test av tunneltelt: «Fjällgott väderskydd» , *Utemagasinet*, nr. 4, 2011, s. 74–83 (svensk)
Zhou Shengxian

**Zhou Shengxian** (kinesisk: 周生贤; født 1949 i Wuzhong i den autonome region Ningxia Hui i Kina) er en kinesisk kommunistisk politiker. Han er Folkerepublikken Kinas første miljøvernminister. 

## Referanser


## Eksterne lenker
*
Divisormaurvarsler

**Divisormaurvarslar** (*Thamnophilus divisorius*) er en fugl i maurfuglfamilien. De nærmeste slektningene er tepuimaurvarsler og amazonmaurvarsler (Whitney et al. 2004).

Divisormaurvarsler er 16&nbsp;cm lang, hannen er nær ensfarget blågrå, men hodet er noe mørkere, slik at det gjør inntrykk av å ha hette. Hunnen er karakteristisk i to farger: blågrå overside og rødbrun underside, halen er gråblå også på undersida. Den har en sang som er et akselererende *kuk-kuk-kuk-kuk-ku-ku-ku-ku wah*, med avtakende styrke, ropene er *aw*, *aww* og *kyuk*.

Divisormaurvarsler finnes i lavtvoksende skog. Det kjente utbredelsesområdet ligger innenfor Parque Nacional da Serra do Divisor i Brasil og i den tilstøtende Parque Nacional de la Sierra del Divisor i Peru, under 500 moh., hvor en tror den er vanlig.

Divisormaurvarslar ble oppdaget i 1996 i Acre Arch høylandet i delstaten Acre i Brasil, og ble beskrevet som en ny art for vitenskapen i 2004. BirdLife International har gitt den status 'livskraftig' (LC) på global rødliste, 2009.

## Referanser


## Kilder
* Whitney, Bret M.; Oren, David C. & Brumfield, Robb T. (2004): A new species of *Thamnophilus* Antshrike (Aves: Thamnophilidae) from the Serra do Divisor, Acre, Brazil. Auk **121**(4): 1031-1039. DOI:10.1642/0004-8038(2004)121[1031:ANSOTA]2.0.CO;2 
* Hele teksten i HTML uten bilder
* Schulenberg, T., Stotz, D. Lane, D., O'Neill, J, & Parker, T. *Birds of Peru*. Christopher Helm, London. (2007) ISBN 978-0-7136-8673-9

## Eksterne lenker
* 
* Videoar, bilete og lydopptak av divisormaurvarslar hos Internet Bird Collection
Cai Wu

**Cai Wu** (kinesisk: 蔡武; pinyin: *Cài Wǔ*; født i oktober 1949 i Wudu i provinsen Gansu i Folkerepublikken Kina) er en tidligere kinesisk kommunistisk politiker. Han ble i 2008 Folkerepublikken Kinas kulturminister. 

## Liv og virke
Under kulturrevolusjonen arbeidet han i kullgruvene. Senere studerte han internasjonal politikk ved Pekinguniversitetet, ble medlem av Kinas kommunistiske ungdomsliga og gjorde kerriere i denne ungdomsorganisasjonen. 

Senere har han arbeidet som analytiker for regjeringen, tatt doktorgrad i jus, fått en undervisningspost som professor ved Renminuniversitetet og ble i 2008 kulturminister. 

Han pensjonerte seg i 2014. 

## Referanser


## Eksterne lenker
*  
* Biography of Cai Wu
Kuppeltelt

Et **kuppeltelt** eller **iglotelt** er en type telt som er konstruert ved at to eller flere stangbuer krysser hverandre.
Dette er ofte telt som brukes på ekspedisjoner og/eller basecamp, fordi de kan stå lenge uten tilsyn, uten å miste formen. De tåler også vekten av mye snø. De er selvstående og trenger plugger kun for å stabiliseres så de ikke blåser bort. De er svært vindstabile og noen gir også et «stille» telt i sterk vind. 

Oppsetting kan kreve litt øvelse, og tar gjerne litt mer tid enn tunneltelt. På mange settes innerteltet opp først, men på bl.a. de norske/svenske/sveitsiske modellene settes innertelt og yttertelt opp samtidig, noe som er en fordel. Mange kuppeltelt har veldig lite fortelt, og en må ha med seg utstyret inn i innerteltet, men det fins begge varianter. Vekten er gjerne litt høyere enn på tunneltelt.

## Litteratur
* McManners, Hugh:  «Valg av telt», i *Overleve under alle himmelstrøk*, Oslo: Teknologisk forlag, 1995, s. 42–43
* Ryvarden, Leif:  «Turteltet», *Den norske fjellboka*, Oslo: Boksenteret, 1995, s. 114–118

## Eksterne lenker
* 
* Test av kuppeltelt: «Med kuppeltelt på vintertur», *Friluftsliv*, vinter 2008, s. 46–50
Peng Qinghua

**Peng Qinghua** (; født 1957 i fylket Daye i provinsen Hubei i Folkerepublikken Kina) er en kinesisk kommunistisk politiker, som nå (2012) er liaisondirektør for sentralregjeringen til Hongkong.

## Referanser


## Eksterne lenker
*
Hele Rogaland leser

**Hele Rogaland leser** var et litteraturformidlingsprosjekt initiert av Sølvberget, Stavanger bibliotek, i 2008 i forbindelse med at Stavanger var europeisk kulturhovedstad. Prosjektet fikk navn *Hele byen leser*. Navnet endret seg til Hele Rogaland leser fra og med 2010 da prosjektet ble fylkesdekkende og Rogaland fylkeskommune overtok eierskapet. I 2023 ble prosjektet nedlagt av Rogaland fylkeskommune, og Stavanger kommune ved Sølvberget tok eierskapet igjen. Prosjektet heter fra og med 2024 *[https://www.solvberget.no/artikler/hele-stavanger-leser Hele Stavanger leser]*. 

Hele Rogaland leser skulle gi store deler av befolkningen i Rogaland en felles leseopplevelse. Målet var å sette lesing – og litteratur fra Rogaland – på dagsorden. Kjernen i prosjektet var en bokgave til befolkningen. Hvert år ble det valgt en ny boktittel som ble trykket opp i flere titusen eksemplarer og delt ut gratis til innbyggerne i fylket. Utdelingen skjedde  hovedsakelig via folkebibliotekene. Bøkene måtte ha tilknytning til Rogaland, enten ved forfatter eller emne. 

Hvert år ble det også gjennomført en formidlingsturné der forfatteren av årets bok besøkte bibliotek og skoler i Rogaland. 

Rogaland fylkeskommune dekket størsteparten av utgiftene, men i prosjektets levetid fikk Hele Rogaland leser økonomisk støtte av flere aktører, blant annet Sparebankstiftelsen SR-bank, LO Rogaland, Nasjonalbiblioteket, Kulturrådet, Fritt Ord, Stavanger kommune, Haugesund kommune, Sauda kommune, Næringsforeningen i Stavanger-regionen og flere. Av disse var LO Rogaland og Sparebankstiftelsen SR-bank særlig viktige støttespillere. 

## Bøker valgt til Hele Rogaland leser
*2008 - *Kaninbyen* - Arild Rein (Hele byen leser)
*2009 - *Fortuna* - Alexander Kielland (Hele byen leser)
*2010 - *M. Kanne & Søn* - Einar O. Risa
*2011 - *Hitler, Jesus og farfar* - Lene Ask
*2012 - *Utvalgte dikt* - Kolbein Falkeid
*2013 - *Makt, ofre og idioter. En antologi om makt i Rogaland* - red. Ingeborg Sanner m.fl. 
*2014 - *Grand Manila* - Kjartan Fløgstad
*2015 - *Sov søtt, herr Spiss* - Erna Osland, illustrert av Inger Lise Belsvik
*2016 - *Sovjetistan -* Erika Fatland
*2017 - *Øverst på nazistenes liste* - Arne Vestbø
*2018 - *Kompani Orheim* - Tore Renberg
*2019 - *Skamløs* - Nancy Herz, Sofia Nesrine Srour og Amina Bile
*2020 - *Plattformen som ikke kunne velte* - Tord F Paulsen og Marie Smith-Solbakken 
*2021 - *Steinauge* - Oda Malmin
*2022 - *Mamma er trygda* - Mímir Kristjánsson
*2023 - *Vaffelfisken* - Bjørn F. Rørvik, illustrert av Per Dybvig
*2024 - *Garman & Worse* - Alexander Kielland (Hele Stavanger leser)
Chen Lei

**Chen Lei** (kinesisk: 陈雷; født i juni 1954 i Beijing) er en kinesisk kommunistisk politiker. Han er (2012) Kinas minister for vannressurser.

## Referanser
Håndkle

**Håndkle** er et stykke tekstil eller papir som brukes til å tørke vekk fuktighet fra kroppen, hendene eller annet med. 

## Ulike typer håndkle
* **Badehåndkle** er et større håndkle, ofte laget av bomullstøy, som først og fremst brukes til å tørke kroppen med etter en dusj eller et bad. Et badehåndkle kan med sin størrelse også brukes som liggeunderlag på en sandstrand eller i nærheten av badeplassen. De aller største badehåndklærne selges ofte under navnet badelaken.

* **Kjøkkenhåndkle** er en type håndkle som benyttes på et kjøkken, hvor det hovedsakelig brukes for å tørke oppvask, men også for å tørke hender eller dekke over gjærbakst under heving. Lin er velegnet til kjøkkenhåndklær.

* **Papirhåndkle** er mindre papirservietter som blir brukt for å tørke av væske fra hender. Disse blir oftere brukt på for eksempel offentlige bad og toaletter som erstatning for tekstilhåndklær, siden mange mennesker benytter seg av disse fasilitetene, hvor smittebærende sykdommer kan spres lett. I motsetning til vanlige tekstilhåndklær som kan brukes om igjen etter vask, blir papirhåndklær kastet etter bruk. På enkelte offentlige toaletter finnes for øvrig også elektriske håndtørkere som et supplement eller erstatning for papirhåndkle.

* **Toaletthåndkle** eller **baderomshåndkle** er et tekstilhåndkle, som oftest laget av bomull, som først og fremst brukes etter håndvask på toalett eller på et bad som ikke er offentlige. I en husstand har som oftest hvert enkelt familiemedlem hvert sitt håndkle av hygieniske årsaker.  

* **Gjestehåndkle** er en avart av enten toaletthåndkle, baderomshåndkle eller badehåndkle, og disse er forbeholdt gjester av en husstand eller for eksempel et hotell. Et gjestehåndkle kan også ha innbrodert skrift med ordet «Gjest» som hjelper til med å skille disse fra øvrige håndklær.

## Kulturell betydning
Innenfor sporten boksing og andre kampsporter kan en sekundant kaste inn et håndkle på arenaen som et signal for at hans utøver ønsker å trekke seg eller overgi seg fra kampen. Herfra kommer uttrykket «å kaste inn håndkleet», som innebærer at man «gir opp».  Uttrykket må ikke forveksles med «å kaste hansken (til noen)», som betyr at man utfordrer en annen til duell eller tvekamp.

I den engelske satire- og science fiction-serien *[[Haikerens guide til galaksen]]* av Douglas Adams har håndklær en sentral rolle innenfor romfartsjargongen. Uttrykket «å vite hvor man har håndkleet» innebærer at man er en person som vet å ta vare på seg selv. Den såkalte håndkledagen stammer fra denne serien, og feires årlig den 25. mai til minne om forfatterens bortgang i 2001.

## Referanser


## Eksterne lenker
*
Mehamn-opprøret

**Mehamn-opprøret** eller **Mehamnslaget** fant sted 2. juni i 1903, da fiskere ødela hvalfangststasjonen i Mehamn fordi de mente at hvalfangsten ødela fisket.

I 1870-årene startet den industrielle hvalfangsten utenfor Finnmark. Kapitalsterke grupper sørfra, med Svend Foyn i spissen, bygde opp flere hvalfangsstasjoner langs finnmarkskysten. Fangsten var så stor at bestanden ble kraftig redusert. Fiskerne mente at hvalen presset fisken inn til kysten og dermed la grunnlaget for kystfisket utenfor Finnmark.

Rundt århundresskiftet var det flere uår i fiskeriene utenfor Finnmark. Hvalstriden mellom norske fiskere på den ene siden og norske hvalfangere og marinbiologer på den andre siden, om hvorvidt hvalfangst var skadelig for sesongfisket langs kysten av Norge blusset derfor opp. Det ble tatt flere initiativ for å få Stortinget til å frede hvalen, men dette førte ikke fram. Aksjonen ble utløst etter at Stortinget i 1903 utsatte behandlingen av hvalfredningen nok en gang.

Den 2. juni 1903 ble stasjonen i Mehamn grundig ødelagt. Omkring 700 til 1500 menn (hovedsakelig fiskere) deltok i opprøret. Flere andre stasjoner var også truet av ødelegging. Militære styrker ble sendt ut for å gjenopprette lov og orden. Hvalfredning ble vedtatt året etter.

## Referanser


* Pax Leksikon
Espen Tveit (skøyteløper)

**Espen Tveit** (født 31. desember 1991) er en norsk friidrettssprint-utøver som konkurrerer for Ranheim IL og tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Idrettsforeningen Herkules.  

## Karriere

Sommeren 2012 ble han med *KIA Speed Skating Academy* i Inzell hvor canadiske Jeremy Wotherspoon var hovedtrener.
Tveit debuterte i verdenscupen sesongen 2011/12 i Thialf, Heerenveen på 1000m og 1500m. Sesongen 2012/13 ble han igjen uttatt til å gå i verdenscupen etter å ha vunnet alle fire distansene han gikk under Norgescup-stevnet på Hamar 10. og 11. november.

Etter å ha lagt opp som skøyteløper i 2016, begynte han å studere i Trondheim, og spilte tid fotball for Sverresborg, før han i 2019 debuterte som friidrettsutøver, med bl.a. 5. plass på 400 meter under NM.

## Sammenlagt i [[Verdenscupen på skøyter|Verdenscupen]]

## Personlige rekorder i skøyteløp

## Referanser




## Eksterne lenker
* 
*  Espen Tveit på Jakub Majerski's Speedskating database (Adelskalender distanser og sammenlagt)
*  Espen Tveit på SpeedskatingResults.com (personlige rekorder og resultater)
*  Espen Tveit på Effesport.nl (noen resultater)
* 
*  
;Bilder
*  Bilder av Espen Tveit på SpeedSkatingPhotos.info/DesgPhoto.com
Egil Solberg

**Egil Solberg** (født 1949) er en norsk fotballspiller som var aktiv for Mjøndalen Idrettsforening fra 1969 til 1982 da laget var i toppserien. Sammen med Johannes Vold fra Viking FK, ble Solberg toppscorer i toppdivisjonen i 1. divisjon fotball for herrer 1972 med 16 mål (av klubbens 31 mål den sesongen). Året efter ble det 13 mål og andreplass etter toppscoreren det året, Stein Karlsen.

Solberg skjøt i 1974 med kanon fra 25 meter og traff krysset, ballen gikk så i den andre stanga og inn bak målmann Roy Amundsen på vertslaget Idrettsklubben Start. Han (Solberg) mottok i 1979 klubbens hederstegn. Han fikk også sin eneste landskamp den 3. november 1973 etter at lagleder George Curtis lot han komme inn for Tom Lund, da Norges herrelandslag i fotball på bortebane tapte 1–2 for Luxembourgs herrelandslag i fotball.

## Referanser


## Eksterne lenker
* 
* Spillerprofil hos Worldfootball.net
* Spillerprofil hos National-football-teams.com
Time Mållag

**Time Målag** er et lokallag av Noregs Mållag. Det har ca 130 medlemmer og er det største lokale mållaget i Rogaland.

Laget fikk i 1923 bruksretten til Garborgheimen, der Arne Garborg ble født og vokste opp. To år senere ble retten overført til Time kommune og med mållaget som ansvarlig for tilsynet. Sammen med Time kommune og Rogaland fylkeskommune tok Time Mållag i 2004 initiativ til etableringen av Garborgsenteret.

## Referanser
Call of Cthulhu (rollespill)

**Call of Cthulhu** er et rollespill utgitt av det amerikanske rollespillforlaget Chaosium. Rollespillet er basert på H.P. Lovecrafts fiksjonelle univers der menneskene får glimt av den store kosmiske ondskap.

Rollespillet har fått navnet sitt fra Lovecrafts novelle "The Call of Cthulhu".

## Om settingen

Spillet er lagt til en mørkere versjon av vår egen verden der mesteparten virker normalt, men når man pirker i overflaten og undersøker mer får man et glimt av mørke, skremmende og ondsinnede entiteter og krefter som styrer universet. Spillerne oppmuntres til å spille rollefigurer som gjenspeiler rollefigurer i Lovecrafts verden; gjerne figurer som trekkes mot det overnaturlige eller som har hatt overnaturlige opplevelser. Vanlige rolletyper er antikvitetshandlere, detektiver, kunstnere, krigsveteraner og forfattere.

Spillene åpner ofte uskyldig nok - gjerne med etterforskning av en overnaturlig hendelse, men etterhvert blir mer og mer av det skjulte tatt frem i lyset. Etter som rollefigurene avdekker mer og mer av verdens virkelige skremsler og menneskenes uviktige plass i universet, tærer det kraftig på rollefigurenes mentale helbred. 

Ferdiglagde fortellinger og ressursbøker er oftest lagt til tre hovedperioder:

* 1890-tallet: "Cthulhu by Gaslight", gjerne inspirert av Sherlock Holmes-fortellinger
* 1920-tallet: Lovecraft sin egen æra. 
* Nåtid: Cthulhu Now

## Om regelsystemet

Regelsystemet er en forenklet og tilpasset versjon av Basic Roleplaying (BRP). 

Call of Cthulhu har som et av de få tradisjonelle rollespill ikke et mål i seg selv at rollefigurene skal utvikle sine evner, få nye og kraftigere evner og bekjempe stadig kraftigere fiender. Rollefigurene utvikler seg, men utviklingen spillmekanisk er kun marginal.

## Eksterne lenker
* Chaosium